钦定古今图书集成/明伦汇编/氏族典/第323卷 > 《廖用贤尚友录》 > 凌贤
## 钦定古今图书集成/明伦汇编/氏族典/第323卷 > 《廖用贤尚友录》 > 凌贤

按《万姓统谱》：“贤字彦能，其先安吉人，懋翁四世孙。祖
寿，迁归安。父均德，有隐德，不仕。洪武戊辰，膺浙江乡
荐，历应天府治中，居官刚正不阿，改知郑，寻又谪均。
时隆平侯张信、礼科给事中胡濙自荆还，荐当大任，
宣皇帝作《招隐歌》，命行人赍赐，驰驿召还，入见，命进
兵部尚书，又命掌都察院事，固辞。上曰：‘汝欲学疏广
耶？朕遂汝高志’。”御书“赐老堂”三字褒之，杨东里、士奇
为记。以子衔都察院右佥都御史致仕，复驰驿还。二
子：晏如、坦如。